CELEX: 32008R0212
Language: sl
Date: 2008-03-07 00:00:00
Title: Uredba Komisije (ES) št. 212/2008 z dne 7. marca 2008 o spremembi Priloge I k Uredbi (ES) št. 138/2004 Evropskega parlamenta in Sveta o ekonomskih računih za kmetijstvo v Skupnosti (Besedilo velja za EGP)

8.3.2008   
            
            
               SL
            
            
               Uradni list Evropske unije
            
            
               L 65/5
            
         
      UREDBA KOMISIJE (ES) št. 212/2008
   z dne 7. marca 2008
   o spremembi Priloge I k Uredbi (ES) št. 138/2004 Evropskega parlamenta in Sveta o ekonomskih računih za kmetijstvo v Skupnosti
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 138/2004 Evropskega parlamenta in Sveta z dne 5. decembra 2003 o ekonomskih računih za kmetijstvo v Skupnosti (1) in zlasti člena 2(2) Uredbe,
   ob upoštevanju naslednjega:
   
               (1)
            
            
               Revidirana statistična klasifikacija gospodarskih dejavnosti pod imenom NACE Revizija 2 (v nadaljnjem besedilu „NACE Rev. 2“) je bila sprejeta z Uredbo (ES) št. 1893/2006 Evropskega Parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (2).
            
         
               (2)
            
            
               Ukrepe, potrebne za izvajanje navedene uredbe, je treba sprejeti za zagotavljanje uporabe NACE Rev. 2 na različnih statističnih področjih.
            
         
               (3)
            
            
               Priloga I k Uredbi (ES) št. 138/2004 določa metodologijo ekonomskih računov za kmetijstvo v Skupnosti (ERK). Zaradi revidirane statistične klasifikacije gospodarskih dejavnosti je treba posodobiti metodologijo ERK ter nadomestiti sklicevanja na NACE Rev. 1.1.
            
         
               (4)
            
            
               Uredbo (ES) št. 138/2004 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za kmetijsko statistiko, ustanovljenega s Sklepom 72/279/EGS (3) –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 138/2004 se spremeni, kot je določeno v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. aprila 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. marca 2008
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 33, 5.2.2004, str. 1. Uredba, kakor je bila spremenjena z Uredbo Komisije (ES) št. 909/2006 (UL L 168, 21.6.2006, str. 14).
   
      (2)  UL L 393, 30.12.2006, str. 1.
   
      (3)  UL L 179, 7.8.1972, str. 1.
   
      PRILOGA
      Priloga I k Uredbi (ES) št. 138/2004 se spremeni:
      
                  (1)
               
               
                  „NACE Rev. 1“ se v vsem besedilu nadomesti z „NACE Rev. 2“.
               
            
                  (2)
               
               
                  „ISIC Rev. 3“ se v vsem besedilu nadomesti z „ISIC Rev. 4“.
               
            
                  (3)
               
               
                  Odstavek 1.23 se nadomesti z naslednjim besedilom:
                  
                              „1.23
                           
                           
                              Če kljub temu pogodbenega dela ne opravljajo v celoti specializirane enote (če na primer kmetijska gospodarstva najamejo stroje, uporabijo pa lastno delovno silo), je treba to dejavnost zajeti v oddelek 77 NACE Rev. 2 (Dajanje v najem in zakup); v tem primeru je treba zneske, ki jih gospodarstva plačajo podjetjem, ki delajo po pogodbi, zajeti kot ‚drugo blago in storitve‘ pod ‚vmesna potrošnja‘ (prim. 2.108).“
                           
                        
            
                  (4)
               
               
                  Odstavek 1.55 se nadomesti z naslednjim besedilom:
                  
                              „1.55
                           
                           
                              ERK so sestavni del Evropskega sistema računov, zato se za njihovo izdelavo uporablja Eurostatova splošna klasifikacija gospodarskih dejavnosti, NACE Rev. 2. NACE Rev. 2 je štiristopenjska nomenklatura dejavnosti, ki je bila izdelana leta 2006. Pravzaprav gre za revizijo splošne klasifikacije gospodarskih dejavnosti po panogah znotraj Evropskih skupnosti ali NACE, ki jo je Eurostat prvič objavil leta 1970.“
                           
                        
            
                  (5)
               
               
                  Odstavek 1.57 se nadomesti z naslednjim besedilom:
                  
                              „1.57
                           
                           
                              NACE Rev. 2 je klasifikacija dejavnosti in se uporablja za opredelitev gospodarskih panog v nacionalnih računih. Temelji na štiristopenjskem sistemu šifrskih oznak:
                              
                                          —
                                       
                                       
                                          prva raven, ki vsebuje rubrike, označene z abecedno šifro (področja),
                                       
                                    
                                          —
                                       
                                       
                                          druga raven, ki vsebuje rubrike, označene z dvomestno številčno šifro (oddelki),
                                       
                                    
                                          —
                                       
                                       
                                          tretja raven, ki vsebuje rubrike, označene s trimestno številčno šifro (skupine), ter
                                       
                                    
                                          —
                                       
                                       
                                          četrta raven, ki vsebuje rubrike, označene s štirimestno številčno šifro (razredi).“
                                       
                                    
                        
            
                  (6)
               
               
                  Odstavek 1.62 se nadomesti z naslednjim besedilom:
                  
                              „1.62
                           
                           
                              Za namene nacionalnih računov je kmetijska dejavnost opredeljena kot vse enote, ki opravljajo dejavnosti, ki spadajo pod oddelek 01 NACE Rev. 2 ‚Kmetijska proizvodnja in lov ter z njima povezane storitve‘, samostojno ali skupaj z drugimi dopolnilnimi dejavnostmi. Oddelek 01 sestavljajo (1):
                              
                                          —
                                       
                                       
                                          Skupina 01.1: Pridelovanje netrajnih rastlin,
                                       
                                    
                                          —
                                       
                                       
                                          Skupina 01.2: Gojenje trajnih nasadov,
                                       
                                    
                                          —
                                       
                                       
                                          Skupina 01.3: Razmnoževanje rastlin,
                                       
                                    
                                          —
                                       
                                       
                                          Skupina 01.4: Živinoreja,
                                       
                                    
                                          —
                                       
                                       
                                          Skupina 01.5: Mešano kmetijstvo,
                                       
                                    
                                          —
                                       
                                       
                                          Skupina 01.6: Storitve za kmetijsko proizvodnjo, priprava pridelkov,
                                       
                                    
                                          —
                                       
                                       
                                          Skupina 01.7: Lovstvo.
                                       
                                    
                        
            
                  (7)
               
               
                  Odstavek 1.63 se nadomesti z naslednjim besedilom:
                  
                              „1.63
                           
                           
                              Seznam značilnih kmetijskih dejavnosti ERK ustreza tem sedmim skupinam dejavnosti (01.1 do 01.7), vendar z naslednjimi razlikami:
                              
                                          —
                                       
                                       
                                          vključitev proizvodnje vina in oljčnega olja (samo iz grozdja in oljk, pridelanih na istem kmetijskem gospodarstvu) (2),
                                       
                                    
                                          —
                                       
                                       
                                          izključitev dejavnosti, povezanih s proizvodnjo semen pred razmnoževanjem in po njem, ter nekaterih dejavnosti, ki v NACE Rev. 2 veljajo za kmetijske storitve (na primer upravljanje namakalnih sistemov – v ERK se upošteva le kmetijsko pogodbeno delo).
                                       
                                    
                        
            
                  (8)
               
               
                  Odstavek 1.64 se nadomesti z naslednjim besedilom:
                  
                              „1.64
                           
                           
                              Vključene morajo biti vse enote, ki opravljajo značilne kmetijske dejavnosti ERK. Te enote opravljajo dejavnosti, ki so v NACE Rev. 2 vključene v naslednje skupine:
                              
                                          —
                                       
                                       
                                          skupini 01.1 in 01.2: Pridelovanje netrajnih rastlin in gojenje trajnih nasadov,
                                       
                                    
                                          —
                                       
                                       
                                          proizvodnja semen: le enote, ki se ukvarjajo z razmnoževanjem semen,
                                       
                                    
                                          —
                                       
                                       
                                          Skupina 01.3: Razmnoževanje rastlin,
                                       
                                    
                                          —
                                       
                                       
                                          Skupina 01.4: Živinoreja,
                                       
                                    
                                          —
                                       
                                       
                                          Skupina 01.5: Mešano kmetijstvo,
                                       
                                    
                                          —
                                       
                                       
                                          Skupina 01.6: Storitve za kmetijsko proizvodnjo, priprava pridelkov,
                                       
                                    
                                          —
                                       
                                       
                                          brez enot, ki opravljajo kmetijske storitvene dejavnosti, razen pogodbenega dela (to so enote, ki upravljajo namakalne sisteme ali obdelavo semen),
                                       
                                    
                                          —
                                       
                                       
                                          Skupina 01.7: Lovstvo.“
                                       
                                    
                        
            
                  (9)
               
               
                  Odstavek 1.65 se črta.
               
            
                  (10)
               
               
                  Naslov v točki (a) nad odstavkom 1.67 se nadomesti z naslednjim besedilom:
                  „(a)   Skupine od 01.1 do 01.3: Pridelovanje netrajnih rastlin in gojenje trajnih nasadov, razmnoževanje rastlin“
               
            
                  (11)
               
               
                  Odstavek 1.67 se nadomesti z naslednjim besedilom:
                  
                              „1.67
                           
                           
                              Skupine od 01.1 do 01.3 vključujejo sistematično razčlenitev, kar omogoča razvrstitev vseh dejavnosti pridelave kmetijskih rastlin v državah članicah EU.“
                           
                        
            
                  (12)
               
               
                  Odstavek 1.69 se črta.
               
            
                  (13)
               
               
                  Odstavek 1.71 se nadomesti z naslednjim besedilom:
                  
                              „1.71
                           
                           
                              Kadar je lastno proizvedene kmetijske proizvode predelala ista proizvodna enota v skladu s konvencijo, sprejeto z NACE Rev. 2 (3), se tudi predelani proizvodi pripišejo kmetijstvu. Tako CPA obravnava grozdni mošt, vino in oljčno olje kot živilske proizvode. NACE Rev. 2 razvršča proizvodnjo vina in oljčnega olja v področje C ‚Predelovalne dejavnosti‘ (razreda 11.2 ‚Proizvodnja vina iz grozdja‘ in 10.41 ‚Proizvodnja olja in maščob‘). V kmetijstvo spada le pridelava grozdja in oljk (razreda 01.21 ‚Vinogradništvo‘ in 01.26 ‚Pridelovanje oljnih sadežev‘). Vendar pa se v skladu s konvencijo vino, proizvedeno iz grozdja, in oljčno olje, proizvedeno iz oljk, ki ju je pridelala ista proizvodna enota, pripiše kmetijstvu.
                           
                        
            
                  (14)
               
               
                  Naslov v točki (b) nad odstavkom 1.76 se nadomesti z naslednjim besedilom:
                  „(b)   Skupina 01.4: Živinoreja“
               
            
                  (15)
               
               
                  Odstavek 1.77 se črta.
               
            
                  (16)
               
               
                  V odstavku 1.78 se drugi stavek nadomesti z naslednjim besedilom:
                  „Opomniti pa je treba, da upravljanje hlevov za dirkalne konje in jahalnih šol ni značilna kmetijska dejavnost (spada v ‚Športne in druge dejavnosti za prosti čas‘: oddelek 93) (prim. 2.210).“
               
            
                  (17)
               
               
                  Naslov v točki (c) nad odstavkom 1.80 se nadomesti z naslednjim besedilom:
                  „(c)   Skupina 01.6: Storitve za kmetijsko proizvodnjo, priprava pridelkov“
               
            
                  (18)
               
               
                  Odstavek 1.80 se nadomesti z naslednjim besedilom:
                  
                              „1.80
                           
                           
                              Dejavnosti v skupini 01.6 se lahko razdelijo na dve kategoriji:
                              
                                          —
                                       
                                       
                                          kmetijske storitve v obliki pogodbenega dela v fazi proizvodnje (tj. kmetijsko pogodbeno delo),
                                       
                                    
                                          —
                                       
                                       
                                          ‚druge‘ kmetijske storitve (upravljanje namakalnih sistemov, obdelava semen itd.).“
                                       
                                    
                        
            
                  (19)
               
               
                  Odstavek 1.81 se nadomesti z naslednjim besedilom:
                  
                              „1.81
                           
                           
                              Kmetijske storitvene dejavnosti v drugi kategoriji se ne obravnavajo kot značilne dejavnosti ERK (čeprav so zajete v kmetijske račune nacionalnih računov), ker niso tradicionalne ali tipične kmetijske dejavnosti.“
                           
                        
            
                  (20)
               
               
                  V odstavku 1.86 se drugi stavek nadomesti z naslednjim besedilom:
                  „Če pa po drugi strani kmet najame stroje brez upravljavca ali le z nekaj upravljavci, kar pomeni, da s stroji še naprej opravlja to dejavnost, potem ta dejavnost spada v oddelek 77 NACE Rev. 2.“
               
            
                  (21)
               
               
                  Odstavek 1.89 se nadomesti z naslednjim besedilom:
                  
                              „1.89
                           
                           
                              Živinoreja, ki se za plačilo opravlja na kmetijskih gospodarstvih (zagotavljanje zemlje za živino), predstavlja kmetijsko pogodbeno delo, ker je del kmetijskega proizvodnega procesa. V to rubriko pa ni zajeta zasebna vzreja jahalnih konj, ker te dejavnosti ne predstavljajo proizvodnje proizvodov, temveč storitev v pravem pomenu ESR 95 (področje R NACE Rev. 2).“
                           
                        
            
                  (22)
               
               
                  Naslov v točki (d) nad odstavkom 1.92 se nadomesti z naslednjim besedilom:
                  „(d)   Skupina 01.7: Lovstvo“
               
            
                  (23)
               
               
                  Odstavek 1.92 se nadomesti z naslednjim besedilom:
                  
                              „1.92
                           
                           
                              To skupino dejavnosti sestavljajo naslednje dejavnosti: (i) lovstvo za komercialne namene; (ii) odvzem živali (mrtvih ali živih) za hrano, krzno ali kože ali za uporabo pri raziskavah, za živalske vrtove ali kot domače živali; (iii) proizvodnja krzna ali kož plazilcev ali ptičev iz dejavnosti lovstva. Omeniti je treba, da proizvodnja kože in usnja iz klavnic ter lov kot športna ali rekreacijska dejavnost nista zajeta kot značilni dejavnosti kmetijske dejavnosti. Poleg tega v skupino ‚lov‘ ni vključena reja divjadi na kmetijskih gospodarstvih, ki jo je treba zajeti v razred 01.49 ‚Reja drugih živali‘.“
                           
                        
            
                  (24)
               
               
                  V odstavku 1.93 se enačba za „kmetijsko dejavnost ERK“ nadomesti z naslednjim besedilom:
                  
                              „kmetijska dejavnost ERK
                           
                           
                              
                                          =
                                       
                                       
                                          kmetijska panoga NR
                                       
                                    
                                          –
                                       
                                       
                                          enote, ki se ukvarjajo s proizvodnjo semen (za raziskave in certificiranje)
                                       
                                    
                                          –
                                       
                                       
                                          proizvodnja enot, ki zagotavljajo povezane kmetijske storitve, razen kmetijskega pogodbenega dela (na primer upravljanje namakalnih sistemov)
                                       
                                    
                                          –
                                       
                                       
                                          enote, za katere kmetijska dejavnost pomeni samo dejavnost za prosti čas
                                       
                                    
                                          +
                                       
                                       
                                          kmetijska dejavnost enot, katerih glavna dejavnost ni kmetijska (prim. 1.18)“
                                       
                                    
                        
            
                  (25)
               
               
                  Prvi pododstavek odstavka 2.055 se nadomesti z naslednjim besedilom:
                  
                              „1.
                           
                           
                              Opravljeni dejavnosti se nanašata na različni štirimestni stopnji NACE Rev. 2 (Oddelek 01: Kmetijska proizvodnja in lov ter z njima povezane storitve). Uporaba tega merila izključuje na primer ovrednotenje semena, ki se proizvede in uporabi na istem gospodarstvu za pridelavo rastlinskih pridelkov (v istem obračunskem obdobju).“
                           
                        
            
                  (26)
               
               
                  V odstavku 2.062 se prvi stavek nadomesti z naslednjim besedilom:
                  „Kmetijski proizvodi, ki jih kmetijska enota predela ločeno (npr. z ustanovitvijo lokalne nekmetijske EED) in jih porabijo kmečka gospodinjstva, se prikažejo v proizvodnji dejavnosti ‚Predelovalne dejavnosti‘ (področje C NACE Rev. 2) kot lastna končna potrošnja.“
               
            
                  (27)
               
               
                  Odstavek 2.063 se nadomesti z naslednjim besedilom:
                  
                              „2.063.
                           
                           
                              Pripisana najemnina lastnikov stanovanjskih enot v kateri biva lastnik, se ne prikaže tukaj, ampak v okviru ‚Oddajanje in obratovanje lastnih ali najetih nepremičnin‘ (razred 68.20 NACE Rev. 2). Oddajanje stanovanja v najem je nekmetijska dejavnost, ki se vedno šteje za ločljivo kmetijsko dejavnost.“
                           
                        
            
         (1)  Glej tudi ‚Pojasnjevalne opombe‘ Eurostat: NACE Rev. 2, Statistična klasifikacija ekonomskih dejavnosti v Evropski skupnosti, Tema 2, Serija E, Luxembourg 2007.“
      
         (2)  Vključitev teh dejavnosti tako ne pomeni odstopanja od NACE Rev. 2: glej ‚Uvodne smernice‘ k NACE Rev. 2.“
      
         (3)  Glej ‚Uvodne smernice‘ k NACE Rev. 2: Statistična klasifikacija gospodarskih dejavnosti v Evropski skupnosti, Tema 2, Serija E, Luxembourg 2007.“